בעשרים השנים שחלפו מאז, יוסי בן ברוך עזב את שירות כיבוי האש ויצא לפנסיה. עם זאת, מדובר ב"יוסי" אחר (או ״נוסף״, ומכאן נקרא הסרט ״שלושה יוסי״): יוסי כבר אינו מחוסר דיור וחי חיים אחרים, אם כי המסגרת המשפחתית שהייתה לו עם שלושת בניו אשר הוצגה בסרט הראשון התפרקה. כמו כן, פגש אישה אחרת והביא איתה חמישה ילדים נוספים. עם זאת, שניים מבניו שהופיעו בסרט הראשון, התקשו להמשיך הלאה עם חייהם: אחד הבנים מאושפז במוסד פסיכיאטרי, השני ישב בכלא פעמיים והשתחרר. הבן השלישי, אלירן, הצליח לבנות את עצמו ועובד בעצמו ככבאי. גם המשפחות והדמויות הנוספות שתוארו בסרט כבר אינן חיות חיים של מחוסרי דיור, אולם אף אחד לא הצליח באמת לפרוץ את מעגל העוני. בינתיים, המבנה שהיה אז נטוש ברחוב יהודה הימית, שופץ והפך לבניין מגורים יוקרתי.
פדרציית המשחקים הגאים
הפוני האדום (סרט, 1949)
הפוני האדום (באנגלית: The Red Pony) הוא סרט קולנוע אמריקאי בצבעי טכניקולור משנת 1949, בבימויו של לואיס מיילסטון, עם מירנה לוי, רוברט מיצ'ם ופיטר מיילס בתפקידים הראשיים.
התסריט נכתב על ידי ג'ון סטיינבק והוא מבוסס בחלקו על ספרו הפוני האדום משנת 1933. כמו בספריו על עכברים ואנשים וקדמת עדן, גם כאן העלילה מתרחשת בחווה חקלאית בעמק סאלינס במערב קליפורניה.
את תפקיד הילד משחק השחקן-ילד פיטר מיילס שהופיע בסרטים בשנים 1942–1952.
סטיינבק שינה את שמות המשתתפים וגם העניק לסרט סוף שמח יותר מאשר בספר.
את המוזיקה לסרט חיבר אהרון קופלנד ויצר ממנה את הסוויטה התזמורתית "הפוני האדום" בת שישה חלקים: בוקר בחווה, המתנה, החלום על הקרקס, הליכה לבית הדרגשים, סיפורו של סבא, סוף שמח.
תקציר העלילה.
משפחת טיפלין גרה בחווה חקלאית בעמק סלינאס המערב קליפורניה - האב פרד (שפרד סדרדוויק), האם אליס (מירנה לוי) והבן טום (פיטר מיילס). טום אוהב סוסים ושוגה לפעמים בדמיונות. כשאר הוא מאכיל עופות במעגל הוא מדמה את העופות לסוסים ואת עצמו למאלף סוסים בקרקס.
האב פרד הוא טיפוס עירוני שהגיע לחווה בגלל אהבה. בחווה מתגורר גם הסבא, אביה של אליס (לואיס קלהרן) שמרבה לחזור שוב ושוב על סיפורים מעבר איך שחצה את עמק הסלינאס. פרד לא סובל את סיפוריו ופעם אחת אומר לו זאת ואחר כך מתנצל. פרד עוזב לסן חוזה אך אליס נשארת במקום.
על הסוסים באורווה ממונה בילי באק (רוברט מיצ'ם) וטום מתחבר אליו ומעריץ אותו.
יום אחד מקבל טום במתנה פוני אדום ויפהפה ומעתה כל מחשבותיו מוקדשות לפוני. הוא מתחיל לאמן את הפוני בהדרכתו של בילי כדי שיוכל לרכב עליו בחג ההודיה.
יום אחד בעת גשם שוטף פותח הפוני את דלת האורווה ויוצא החוצה. טום נמצא בבית הספר והמורה (מרגרט המילטון) שואלת אותו מדוע אינו מרוכז.
הוא בורח לאורווה, מוצא את הפוני בחוץ ומכניס אותו לאורווה. הפוני לוקה ב"תשניק הסוסים" ומצבו מחמיר עד שביל מבצע בו פיום קנה אך גם זה לא מביא לשיפור. אליס מבריקה לפרד שיחזור לחווה. טום ישן עם הפוני באורווה אך הפוני קם ויוצא. טום קם בבוקר ומתחיל לחפש אותו ולבסוף מוצא אותו מת כשנשרים מנקרים בו. הוא נאבק עם נשר שפוצע עד שלמקום מגיעים פרד וביל שמשחררים אותו פצוע מהנשר (בספר טום הורג את הנשר אבל כאן "עידן" סטיינבק את העלילה כדי שתתאים יותר לילדים.
טום מאשים את ביל במות הפוני וזה מבקש לפצות אותו על ידי הסייח שיוולד לסוסתו רוזי.
ההריון של רוזי מסתבך במצב עכוז של העובר. בילי מחליט להמית את הסוסה וליילד את הסייח בניתוח קיסרי מאולתר. טום גונב לו את הסכין אבל ביל מוצא אותה ולוקח ממנו. טום, בילי, פרד, אליס והסבא ממהרים לאורווה ולשמחתם מוצאים שם את רוזי והסייח הקטן. (בספר הסוסה מתה לאחר שבילי הורג אותה).
כפר ענאן
כפר ענאן (בערבית: كفر عنان) היה כפר פלסטיני בנפת עכו שבארץ ישראל המנדטורית. הכפר שכן ב, מדרום מערב לעיר צפת, כ-33 קילומטרים ממזרח לעכו.
היסטוריה.
האזכורים המוקדמים ביותר של הכפר היו בתקופת השלטון הרומי בארץ ישראל. באותם ימים הכפר היה כפר יהודי שנקרא "כפר חנניה" והוא היה אחד המרכזים הגדולים ביותר בגליל לייצור כלי חרס. על פי חפירות ארכאולוגיות שנערכו במקום התגלו מערות, בריכות, בסיסי עמודים ואף שטחי קבורה. בנוסף לכל אלו נודע כי מרבית כלי הבישול בגליל בהם נעשה שימוש בתקופה שבין המאה ה-1 לפני הספירה ועד המאה ה-5 לספירה יוצרו בכפר חנניה.
תקופת השלטון העות'מאני.
ב-1522 מצא הרב והנוסע היהודי, משה באסולה קהילת מוסתערבים שמנתה כ-30 משפחות, עם זאת על פי מפקד אוכלוסין שנערך מטעם השלטון העות'מאני כ-3 שנים לאחר היו במקום כ-14 משפחות יהודיות בלבד.
בתקופת השלטון העות'מאני בארץ ישראל הופיע לראשונה השם "כפר ענאן" והיה רשום בשם זה ברשומות המס של 1549 או 1596. בכפר התגוררו ככל הנראה כ-259 נפשות, כולן היו מוסלמים. התושבים שילמו מיסים על העיזים והכוורות שהיו ברשותם ולאורך השנים העבירו תושבי הכפר כ-12,272 מטבעות אקצ'ה לוקף.
תקופת המנדט הבריטי.
על פי מפקד אוכלוסין שנערך ב-1922 בתקופת המנדט הבריטי כפר ענאן מנה כ-179 תושבים, כולם היו מוסלמים. במפקד שנערך לאחר מכן, מפקד 1931 היישוב גדל וכבר הכיל כ-264 נפשות שהתגוררו בכ-47 בתים. גם הפעם כל תושבי הכפר היו מוסלמים.
באוגוסט 1943 התחוללה פרשת קרקעות בכפר. בעלי הקרקעות רצו למכור ליהודים 5,827 דונם (לפי העיתונות הערבית, תמורת 65,000 לירות ארץ-ישראליות). הפלאחים האריסים שעיבדו אותן ביקשו עזרה, ועסקני מפלגת אל-איסתקלאל נענו בשם "קופת האומה": הם השיגו את התערבות "בנק האומה", שקנה את הקרקעות למען האיכרים (לפי העיתונות הערבית, תמורת 46,000 לא"י) תוך מתן הלוואות. בעקבות הפרשה, חידשה "קופת האומה" את פעולותיה בסתיו אותה שנה ביוזמת מפלגת אל-איסתקלאל.
בסקר הכפרים שנערך ב-1945 היו בכפר ענאן כ-360 תושבים, כולם היו מוסלמים.
התקופה הישראלית.
באוקטובר 1948 הכפר נכבש על ידי חטיבת גולני במסגרת מבצע חירם ועם תוצאות המלחמה הפך אזור הכפר לחלק ממדינת ישראל הצעירה. עם זאת על פי ההיסטוריון הפלסטיני, וליד ח'אלדי תושבי הכפר סירבו לעזוב את בתיהם כמו מרבית תושבי הכפרים באזור. על פי מספר גורמים שהיו מעורים בנושא, הרשויות הישראליות סיווגו את הכפר כ"נטוש" חרף העובדה שתושביו ניסו לחזור אליו שוב ושוב. בינואר 1949 גירש הצבא הישראלי שזה עתה הוקם, "צה"ל", כ-54 תושבים מהכפר אך במקביל גם העביר כ-128 תושבים אחרים מהכפר לכפרים אחרים בישראל. בפברואר 1949 כיתרו יחידות של גדוד 79 את הכפר וגירשו כ-45 מאנשיו ליהודה ושומרון. כ-200 מתושבי הכפר שהיו בעלי אשרות שהייה (אנשים אלו היו בעיקר זקנים, נשים וילדים) הועברו לכפר מג'ד אל-כרום. חרף ניסיונות צה"ל והרשויות הישראליות למנוע התיישבות מחדש הכפר הוקם פעמיים נוספות ולבסוף פונו.
ב-1950 הופעל סעיף 25 של תקנות ההגנה שנחקקו ב-1945 וזאת במטרה להפקיע חלק מהאדמות שהיו שייכות למספר כפרים פלסטיניים בגליל, ביניהם היה כפר ענאן. מלבד שימוש זה החוק גם מנע מתושבי הכפר לחזור לבתיהם באמצעות דרכים חוקיות.
ב-1977 הוקם יישוב יהודי מדרום לחורבות הכפר, הכפר שימר את השם היהודי הקדום של הכפר – "כפר חנניה".
האנק ארון
הנרי לואיס ארון (באנגלית: Henry Louis Aaron; 5 בפברואר 1934 – 22 בינואר 2021), שהתפרסם בכינויו האנק ארון (Hank Aaron), היה שחקן בייסבול אמריקאי. נחשב לאחד מגדולי שחקני הבייסבול בכל הזמנים. התפרסם במיוחד כאשר שבר את שיאו של בייב רות' למספר חבטות הום ראן בקריירה.
קורות חיים.
האנק ארון נולד ב-5 בפברואר 1934 במוביל, אלבמה, למשפחה ענייה בת שמונה ילדים ממוצא אפרו-אמריקאי. משפחתו לא יכלה להרשות לעצמה לקנות לארון ציוד בייסבול, וכנער היה מתאמן ברחוב עם מחבטים מאולתרים. כשהיה בתיכון שיחק בקבוצות ששיחקו במסגרת Negro league, אחת מליגות הבייסבול שהיו נהוגות באותה התקופה שכל שחקניה אפרו-אמריקאים. בנובמבר 1951 הוחתם על ידי ה-Indianapolis Clowns, ששיחקה במסגרת של אחת מה-Negro leagues המרכזיות, ה-Negro American League. במהרה החל להתבלט, וכעבור 3 חודשים הוחתם בבוסטון ברייבס (שתעבור בהמשך מבוסטון למילווקי ואחר כך לאטלנטה ותהפוך לאטלנטה ברייבס). תחילה שיחק בליגות הנמוכות בקבוצות השייכות לברייבס, בין השאר בג'קסונוויל, עד שב-1954 צורף למילווקי ברייבס ששיחקה במייג'ור ליג בייסבול, ליגת הבייסבול הבכירה בארצות הברית.
דרכו של ארון לוותה לא פעם בקשיים עקב גילויי גזענות. כשחקן בג'קסונוויל הוא היה אחד השחקנים השחורים הראשונים לשחק בליגת בייסבול בדרום ארצות הברית, בתקופה בה היו בתוקף חוקי ג'ים קרואו שקבעו הפרדה גזעית. כך למשל, בנסיעות למשחקים ארון נאלץ לעיתים קרובות ללון במלון נפרד משאר חברי הקבוצה ולדאוג לעצמו לארוחות.
קריירה במייג'ור ליג בייסבול.
להאנק ארון הייתה קריירה ארוכה במייג'ור ליג בייסבול. בסך בכל שיחק ארון במשך 21 עונות במילווקי\אטלנטה ברייבס, במהלכם הצטיין במשחק והתבלט כחובט בעל עוצמה. ב-1957 זכו המילווקי ברייבס באליפות הנשיונל ליג, וניצחו את סדרת הגמר של הליגה, הוורלד סיריס, מול הניו יורק יאנקיז, בתוצאה 4 - 3. ארון זכה באותה השנה בתואר היוקרתי לשחקן מצטיין בליגה, ה-MVP. ב-1958 שוב זכו הברייבס באליפות הנשיונל ליג והגיעו לוורלד סיריס, שוב מול הניו יורק יאנקיז, אך הפעם הפסידו 3 - 4. בעונות לאחר מכן המשיך ארון להתבלט, ושבר שיאי בייסבול רבים.